Document ID: 31997R1391

ΚΑΝΟΝΙΣΜΟΣ (ΕΚ) αριθ. 1391/97 ΤΗΣ ΕΠΙΤΡΟΠΗΣ της 18ης Ιουλίου 1997 για την τροποποίηση του κανονισμού (ΕΚ) αριθ. 296/96 που αφορά τα στοιχεία που διαβιβάζονται από τα κράτη μέλη και την μηνιαία ανάληψη των δαπανών που χρηματοδοτούνται με βάση το τμήμα εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) και για την κατάργηση του κανονισμού (ΕΟΚ) αριθ. 2776/88
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 729/70 του Συμβουλίου, της 21ης Απριλίου 1970 όσον αφορά τη χρηματοδότηση της Κοινής Γεωργικής Πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 1287/95 (2), και ιδίως τα άρθρα 4 και 5,
Εκτιμώντας:
ότι το άρθρο 3 παράγραφοι 1 και 3 του κανονισμού (ΕΚ) αριθ. 296/96 της Επιτροπής (3) προβλέπει την ανακοίνωση των στοιχείων με τέλεφαξ 7 δεδομένου ότι τώρα υπάρχουν ηλεκτρονικά μέσα, είναι σκόπιμο να προβλεφθεί επίσης η γνωστοποίηση των στοιχείων με ηλεκτρονικό ταχυδρομείο 7
ότι το άρθρο 7 παράγραφος 1 του κανονισμού (ΕΚ) αριθ. 296/96 προβλέπει ότι οι δαπάνες που δηλώνονται για έναν μήνα πρέπει να αντιστοιχούν στις πληρωμές και στις εισπράξεις που πραγματικά πραγματοποιήθηκαν κατά τη διάρκεια του εν λόγω μήνα 7 ότι για ορισμένους τύπους δαπανών, κυρίως τα συνοδευτικά μέτρα, τα κράτη μέλη είτε εκτελούν τις πληρωμές πριν τεθεί σε εφαρμογή η νομική βάση για την ανάληψη των δαπανών τις οποίες αφορά το ΕΓΤΠΕ, είτε συναντούν δυσκολίες να δηλώσουν στο ΕΓΤΠΕ, κατά τον ίδιο μήνα της πληρωμής στον δικαιούχο, τις δαπάνες για τα συγχρηματοδοτούμενα μέτρα 7 ότι πρέπει να τροποποιηθεί ο κανονισμός (ΕΚ) αριθ. 296/96 για να συμπεριλάβει με τον καλύτερο δυνατό τρόπο τις υπάρχουσες πρακτικές 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 296/96 τροποποιείται ως εξής:
1. Στο άρθρο 3 παράγραφοι 1 και 3 η λέξη «τέλεφαξ» αντικαθίσταται από τη φράση «με τέλεφαξ ή με ηλεκτρονικό ταχυδρομείο».
2. Το άρθρο 7 παράγραφος 1 αντικαθίσταται από το ακόλουθο κείμενο:
«1. Οι δαπάνες που δηλώνονται για ένα μήνα πρέπει να αντιστοιχούν στις πληρωμές και στις εισπράξεις που πραγματικά πραγματοποιήθηκαν κατά τη διάρκεια του εν λόγω μήνα. Ωστόσο:
α) οι δαπάνες που μπορούν να καταβληθούν πριν από την εφαρμογή της διάταξης που προβλέπει τη συνολική ή μερική ανάληψή τους από το ΕΓΤΠΕ - τμήμα Εγγυήσεων, μπορούν να δηλώνονται λογιστικά μόνο:
- για το μήνα κατά τη διάρκεια του οποίου εφαρμόστηκε η εν λόγω διάταξη ή
- για το μήνα που ακολουθεί την εφαρμογή της εν λόγω διάταξης.
β) Οι συγχρηματοδοτούμενες δαπάνες από τα εθνικά ταμεία δηλώνονται το αργότερο το δεύτερο μήνα που ακολουθεί την πληρωμή στο δικαιούχο.
Οι δηλωμένες δαπάνες, σύμφωνα με το πρώτο εδάφιο, μπορούν να περιλαμβάνουν τις διορθώσεις των δηλωμένων στοιχείων για τους προηγούμενους μήνες του ίδιου οικονομικού έτους.
Λαμβάνονται υπόψη για το οικονομικό έτος "n" οι δαπάνες που δηλώνονται σύμφωνα με την παρούσα παράγραφο από τα κράτη μέλη από τις 16 Οκτωβρίου του έτους "n-1" έως τις 15 Οκτωβρίου του έτους "n".»
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις δαπάνες που πραγματοποιούνται από το μήνα που ακολουθεί την ημερομηνία της έναρξης ισχύος του.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Ιουλίου 1997.

Labels: 12
2
15